Қызылордада қатты қалдықтарды сұрыптайтын кешен салынуда
"Қызылордада қатты қалдықтарды сұрыптайтын кешен салынуда" | "https://abai.kz/post/98543"
TITLE: Қызылордада қатты қалдықтарды сұрыптайтын кешен салынуда
URL: https://abai.kz/post/98543
META: "Қызылордада қатты қалдықтарды сұрыптайтын кешен салынуда" | "https://abai.kz/post/98543"
DATE: 03.10.2019
AUTHOR(s): Abai.kz
TOTAL WORDS: 124
TEXT: Қызылорда қаласында жылына 60 мың тонна тұрмыстық қатты қалдықтарды сұрыптайтын кешеннің құрылысы жүруде, - деп хабарлайды Абай-ақпарат. Жыл басында облыстық мәслихаттың шешімімен кешенге 504 млн теңге қаржы қаралған. Жоба мемлекеттік-жекешелік әріптестік аясында 5-жақты келісімшарт арқылы жүзеге асырылуда. Атап айтқанда, облыстық табиғи ресурстар және табиғат пайдалануды реттеу басқармасы, облыстық жолаушылар көлігі және автомобиль жолдары басқармасы, қалалық тұрғын үй-коммуналдық шаруашылық бөлімі мен «Қызылорда тазалығы» ЖШС-і, «Техонастка Ремсервис» ЖШС-і. Шарт 2019 жылғы 1 маусымда қазынашылық органына тіркелген. Кешеннің жалпы құны 1,3 млрд теңгені құрайды. Айта кететін жайт, жобаның 50 пайызы 652,0 млн.теңге жеке инвестордың өз қаражаты есебінен іске асырылған. Кешен жылына 60 мың тонна тұрмыстық қатты қалдықтарды қауқарлы. Нысан іске қосылғанда қосымша 40 жұмыс орны ашылады деп күтілуде. Жоба жыл соңына дейін іске қосылады деп жоспарлануда. Abai.kz
